Kvinne (21) i koma etter Bieber-konserten
Det bekrefter Frank Reiersen, kommunikasjonssjef i Vestre Viken helseforetak, overfor VG. - Hun var i koma i det hun ankom sykehuset. Hva som er årsaken til at hun gikk i koma vet jeg ingenting om, sier Reiersen. Kvinnen skal ha ankommet Bærum sykehus ved 22-tiden tirsdag kveld, altså en knapp time etter Justin gikk på scenen. Det var Aftenposten som først omtalte saken. Reiersen forteller videre til VG at kvinnen våknet fint til relativt kort tid etter ankomst sykehuset. - Hun lå inne til observasjon fram til i dag morges. Da hun ble skrevet ut, var hun i fin form. De bakenforliggende årsakene til hvorfor hun gikk i koma er ikke noe vi går inn på, sier Reiersen. - Vi har ingen sak på dette. Det er ingen etterforskning på kriminalitet i forbindelse med konsertene, sier innsatsleder Tomm Berger til VG. Politiet understreker at de er svært fornøyde med gjennomføringen av den første Justin Bieber-konserten, men legger til at ikke alt gikk som det skulle. Les alt om Biebers besøk i Norge påjb.vg.no. - På utslippet oppstår det vi hadde håpet vi skulle slippe å oppleve, hvor jenter begynner å hyle, tror Bieber passerer i en bil. Da ble det litt paniske tilstander hvor mange hylte og skrek og skulle flytte seg. Det harmonerer veldig dårlig med at 23.000 skal ut av arenaen. Det medførte noen situasjoner, sier innsatsleder Tomm Berger ved Asker og Bærum politidistrikt til VG. - Skjønner du at noen følte det var vanskelig? - Det skjønner vi veldig godt. Vi gjorde alt for å håndtere og være i forkant, men vi kan ikke bruke fire timer på å tømme arenaen i puljer. Det gikk kjempebra på vei inn, men det var litt hysteri på vei ut. Det må vi unngå, sier han. App:Alt om Bieber(kr 21,-)Han påpeker imidlertid at de hadde planer og personell på plass for å håndtere situasjonen. - Vi så det skapte uro og potensielt farlige situasjoner. Vi gikk gjennom dette i går kveld, og skal i møter i løpet av dagen om det er ting vi kan gjøre med utslippet i dag. Men vi anmoder også foreldrene til å ta en samtale med barna at det er viktig å følge køen og at det ikke er noe å stresse med, sier han. Han forteller at det var en del som måtte ta turen innom sanitetsteltet utenfor arenaen, men at det ikke var mer enn forventet. - Vi har ikke noe antall, men det er klinkende klart at folk besvimer. Vi hadde rundt 80 besøk i sanitetsteltet, og av skader var det syv ambulanser som gikk fra teltet til omkringliggende sykehus, sier Berger. - Kan du si noe om hvor alvorlige disse skadene var? - Det sier seg selv at de som ble kjørt til sykehus trengte mer tilsyn. Men jeg har ikke detaljene, det er helsevesenets anliggende, sier Berger.Daglig leder Frode Konnestad i Medic Sør, som håndterte sanitetsteltene, sier at de som ikke ble kjørt til sykehus hadde mindre alvorlige skader eller rett og slett bare var litt slitne. - Kan du si noe om hvor mange som besvimte? - Jeg kan si at det var noen, men ikke ekstremt mange. De kom inn til oss, fikk hvilt seg litt og fikk litt drikke og litt sukker, og så ble de enten skysset til foreldre som hentet dem eller, som de fleste, fulgt inn igjen på konserten, sier Konnestad. Berger understreker at de totalt sett er meget fornøyde med hvordan dagen forløp, både før og under konserten - i tillegg til trafikkavviklingen.Nellly Kongshaug er fungerende leder i Røde Kors' samtaletjeneste Kors på halsen. De var også til stede utenfor og inne i Telenor Arena i går. - Vi hadde en veldig positiv opplevelse. Det var mange kalde mennesker, og noen som var altfor tynnkledd, noen som kom bort fra hverandre. Ikke noe alvorlig, og ikke noe mer enn normalt på en kveld hvor 23.000 samles, sier Kongshaug til VG og oppfordrer dagens konsertgjengere om å kle seg godt. Mange unge kom med foresatte til konsertarenaen, men Kongshaug forteller om unge som var der alene. - Vi møtte dessverre en del unge jenter som var alene. Det er ikke mye vi får gjort med det, det er opp til foreldrene hva de ønsker å gjøre. Vi opplevde også tilfeller med barn som hadde dratt ut uten tillatelse.
En 21 år gammel kvinne havnet i koma etter Justin Bieber-konserten på Telenor Arena i går kveld.